ع هبوب بارد نوده ارتحل يا طير عالمسرا لين توصل آخر حدوده كامله يالخور كالبدرا حطها شيخ ع زنوده قادها سلطان عالمجرا وافي للدار بعهوده حطها في أول السطرا يا ضمير الشعب يا جوده إعشبت بيدينك القفرا خورفكان بالخير موعوده ابكفوفه جروحها تبرا يا شموخ بعالي اسدوده في الرفيصه خيرها يجرا عود العدواني بسعوده يحكي التاريخ من غبرا في الغزر ما تقصر بلوده طوع الصعبات لليسرا حلمه اللي دايم يروده حققه بالعزم والصبرا تدوي مزون السما رعوده من تمر بخاطري ذكرا نوقف لها صف وجنوده شرفت بافعالها قدرا في مرابع عز مشهوده كم حوى التاريخ لك سرا دانة في الكون مفنوده لا تسام ولا بعد تشرا